SL Uradni list Evropske unije C 252/16

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 252/06

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

ENOTNI DOKUMENT

UREDBA SVETA (ES) št. 510/2006

„ “(SHAANXI PING GUO)

št. ES: CN-PDO-0005-0629-16.07.2007

ZGO ( ) ZOP ( X )

1. Ime:

„ “ (Shaanxi ping guo)

2. Država članica ali tretja država:

Ljudska republika Kitajska

3. Opis kmetijskega proizvoda ali živila:

3.1 Vrsta proizvoda:

Skupina 1.6. Sadje, zelenjava in žita, sveži ali predelani

3.2 Opis proizvoda, za katerega se uporablja ime iz točke (1):

Shaanxi ping guo raste na visoki planoti Loess v regiji Weibei z visoko nadmorsko višino in dosti sonca ter rodovitno zemljo. Vsi ti naravni pogoji prispevajo k lastnostim jabolka, kot so „živa barva za rdeče sorte, lepa rumenozelena sorta, debela lupina, hrustljavo meso, ustrezen sladko-kisli okus, dolgi rok trajanja in primernost za prevoz“.

Senzorične lastnosti pet različnih sort, ki so značilne za jabolka Shaanxi, so naslednje: jabolko (pet sort) mora enakomerno dozoreti, imeti mora čisto lupino, ne sme imeti nobenih čudnih vonjev ali neobičajne vsebnosti vlage zaradi zunanjih virov. Doseči mora ustrezno zrelost, biti primerno za takojšnje zaužitje ali za skladiščenje. Zrel sadež mora imeti značilno barvo in sijaj. Kazalec „zmerne konfiguracije“ mora biti ≥ 0,7.

Fizikalnokemični indeksi petih sort, ki so značilni za jabolka Shaanxi ping guo, so naslednji:

Sorta Najmanjši premer sadeža (mm) (≥) Najmanjša površina obarvanosti (%) (≥) Čvrstost sadeža (kgf/cm2) Topljive trdne snovi (%) Kislost (%) Razred ekstra Razred I Razred II Razred ekstra Razred I Razred II ≥ ≥ ≤ Fuji 80 75 70 svetlo rdeč 85 svetlo rdeč 80 svetlo rdeč 70 7,5 14 0,4 Qinguan 80 75 70 svetlo rdeč 90 svetlo rdeč 85 svetlo rdeč 80 7 14 0,3 Yuanshuai 80 75 70 svetlo rdeč 95 svetlo rdeč 90 svetlo rdeč 80 7 13 0,3 Gala 75 70 65 svetlo rdeč 80 svetlo rdeč 70 svetlo rdeč 65 7 13 0,4 Jinguan 80 75 70 rumeno zelen rumeno zelen rumeno zelen 7 13 0,4

3.3 Surovine:

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

—

3.6 Posebna pravila za rezanje, ribanje, pakiranje itd.:

Pakiranje, skladiščenje in prevoz

Proizvod pakirajo podjetja, ki jim je bila dodeljena geografska oznaka Shaanxi ping guo, pod nadzorom Urada za kraj porekla za zaščitene geografske oznake; v vsako škatlo se vstavi kartonček, na katerem je navedba izvora, tako da je zagotovljena sledljivost kakovosti proizvoda.

3.7 Posebna pravila za označevanje:

3.7.1 Embalažna oznaka na vsaki posamezni pošiljki mora biti enotna po obliki in vsebini.

3.7.2 Poleg navedbe registrirane blagovne znamke podjetja mora biti na vsaki škatli na zunanji strani jasno označen s posebno oznako kraj porekla (nalepka), da se zaščiti proizvod Shaanxi ping guo. Na nalepki mora biti navedena sorta, razred (specifikacija), neto masa, pridelovalno območje in trgovec ali pošiljatelj. Besedilo mora biti jasno in pravilno; barva nalepke mora biti opazna. Podrobnosti na zunanji strani škatle morajo ustrezati proizvodu v škatli in vsak proizvod v škatli mora imeti posebno nalepko/oznako.

4. Jedrnata opredelitev geografskega območja:

Opredeljeno zaščiteno območje Shaanxi ping guo se nahaja na severni zemljepisni širini med 34° 38′ in 37° 02′ in vzhodni zemljepisni dolžini med 105° 35′ in 110° 37′ v središču visoke planote Loess v severovzhodni Kitajski. Teren večinoma sestavljajo globeli in jarki z rečnimi naplavinami kot prevladujočo vrsto tal. Podnebje je polvlažno do polsuho.

Opredeljeno zaščiteno proizvodno območje za jabolka Shaanxi ping guo zajema vsa mesta in vasi v 15 okrajih in regijah v provinci Shaanxi, vključno z regijo Baota, okrajem Fu, Yichuan, Luochuan, Huangling, predelom Yintai, predelom Yaozhou, Yijun, Fengxiang, Baishui, Heyang, Xunyi, Yongshou, Changwu in Chunhua in deli mest ter vasi v 14 drugih okrajih (mestih ali regijah), npr. predelom Chencang, predelom Jintai, predelom Weibin, Qishan, Fufeng, okrajem Longxian, Qianyang, Pucheng, Chengcheng, Hancheng, Fuping, Liquan, okrajem Qianxian in Binxian.

5. Povezava z geografskim območjem:

5.1 Posebnost geografskega območja:

Del visoke planote Loess v regiji Weibei v Shaanxi se razteza (glede na zemljepisno širino) v topli, zmerno topli in severni subtropski coni. Leži južno od Rumene reke in severno od reke Jangce. Območje je na visoki nadmorski višini s širokim razponom dnevnih temperatur; pokrito je s plastjo prašne zemlje, bogate z mikroelementi, kot so K, Ca, Mn, Zn, Se itd. Teren večinoma sestavljajo globeli in jarki z rečnimi naplavinami kot prevladujočo vrsto tal. Podnebje je polvlažno do polsuho.

5.2 Posebnost proizvoda:

5.2.1 Živa barva

Barva je ena najpomembnejših lastnosti za izgled jabolk in za trgovsko vrednost. Odlična barva jabolk Shaanxi ping guo je predvsem posledica dejstva, da se zlahka in zgodaj obarva. Zato je svetlo obarvan po veliki površini.

5.2.2 Debela lupina

Debela lupina vsebuje mnoge hranljive in druge snovi, ki prispevajo k zdravilni vrednosti jabolka. Debelina zgornje plasti jabolk Shaanxi se odraža v debeli plasti, gladki površini brez madežev in visoki vsebnosti pektina.

5.2.3 Močan okus

Okus je ena od najpomembnejših lastnosti značilne kakovosti jabolk. Jabolka Shaanxi ping guo imajo močan okus zaradi visoke vsebnosti sladkorja, hrustljavega sadnega mesa, močnega vonja in številnih hranljivih snovi.

5.2.4 Primernost za skladiščenje in prevoz

Primernost za skladiščenje in prevoz sta zelo pomembna dejavnika za zagotavljanje celoletne prodaje, kar podaljšuje rok uporabnosti jabolka, da je primeren za mednarodno trgovanje, to pa dodaja k njegovi vrednosti. Jabolka Shaanxi imajo debelo lupino, meso ima številne voskaste snovi, so gosta, z visoko stopnjo čvrstosti in visoko vsebnostjo topljivih trdnih snovi. Vse te lastnosti pripomorejo, da jabolka Shaanxi dobro prenašajo skladiščenje in prevoz.

5.3 Vzročna zveza med geografskim območjem in posebno kakovostjo, slovesom ali drugimi značilnostmi proizvoda:

Del visoke planote Loess severno od reke Weihe v Shaanxi je območje, kjer se globeli in jarki križajo, debela plast rodovitne zemlje pa se razprostira čez širne vrhove bregov in suhe visoke planote. Podnebje je idealno za gojenje jablan. Edinstveni naravni pogoji in kulturna dediščina so podlaga za posebno kakovost jabolk Shaanxi ping guo.

5.3.1 Naravne danosti

5.3.1.1 Zemlja

Debela plast zemlje, ki pokriva pridelovalno območje jabolk v provinci Shaanxi je globoka od 80 do 200 metrov. Mehke rečne naplavine, ki vsebujejo mnoge mikroelemente (npr. železo, kalcij itd.), koristne za človekovo zdravje, prispevajo tudi k dobri zračnosti, vlažnosti in rodovitnosti ter ustvarjajo pogoje, ki so zelo koristni za razvoj koreninskega sistema jablan. Zagotavljajo tudi, da voda in hranilne snovi pripomorejo k rasti dreves in sadežev. Zemlja v tej regiji izpolnjuje osnovne pogoje za kakovost sadja in zato specifičnost Shaanxi ping guo.

5.3.1.2 Podnebje

Pridelovalno območje jabolk Shaanxi je od 800 do 1 200 m nadmorske višine, intenzivnost svetlobe je od 3 500–50 000 cd, sonce pa sveti od 2 200 do 2 400 ur na leto. Od avgusta do septembra je zabeleženih prek 300 ur sončne svetlobe. Zaradi visoke nadmorske višine ima sadje zadosti sonca, jabolka se živo obarvajo, dobijo debelo plast voskaste lupine in bogato vsebnost sladkorja, kisline in vitamina C. Nadmorska višina prispeva tudi k večji trdoti jabolk.

Širok razpon dnevnih temperatur prispeva k razmeroma visoki stopnji kopičenja vsebnosti hranljivih snovi v jablanah, kar daje sadju visoko vsebnost sladkorja in posebni okus, to pa je prispevalo k njegovi priljubljenosti.

Voda za pridelovanje jabolk je v obliki naravnih padavin. Pridelovalno območje za jabolka v provinci Shaanxi ima zmerne padavine vse leto, z letnimi padavinami med 560 in 750 mm. Zračna vlažnost je razmeroma nizka, kar je neugodno za razmnoževanje in rast škodljivcev in insektov, kar zmanjšuje število vrst in tveganje za nastanek bolezni in škodljivcev na območju.

5.3.2 Človeška dimenzija

Populariziranje in uporaba štirih ključnih tehnik, to je „veliko preoblikovanje, močno vejevje, spretno gnojenje in proizvodnja brez škodljivcev“ so močno povečali kakovost in varnostne standarde za jabolka Shaanxi ping guo.

Sklic na objavo specifikacije:

EU- LINK z aplikacijo DOOR.

(1) UL L 93, 31.3.2006, str. 12.